
Εισαγωγή 

Αντικείµενο του δοκιµίου αποτελούν αναφορές στη μουσική από τη σύσταση του 
νεοελληνικού κράτους έως σήµερα. Καθοριστική συμβολή στον χαρακτήρα της 
μουσικής είναι η σύνδεσή τῆς µε το παρελθόν. Η συνεχής αναδημιουργία τῆς και 
µετάλλαξή της αποκαλύπτει όσα απορρόφησε µέσα στον χρόνο. Ἡ αφομοίωση 
ξένων προς αυτή στοιχείων επικυρώνεται σε ένα διαφορετικό τρόπο ζωής, όπου 
η. δισκογραφία αποφασίζει και επιβάλλει τις διαδικασίες επιλογής. Ο 
εκσυγχρονισμός οδηγεί στη βαθμιαία εκτόπιση και εξαφάνιση γνήσιων 
παραδοσιακών στοιχείων (ευγένεια κειµένου και μουσικής, εγκατάλειψη και 
αντικατάσταση οργάνων, αλλοίωση τονικότητας). Ωστόσο, νέες μουσικές γενιές 
συνεχίζουν τον βηµατισµό του μουσικού παρελθόντος, αποκαθιστώντας τις 
ισορροπίες, οδεύοντας προς το µέλλον µε πείρα, γνώση και έμπνευση για νέες 
δημιουργίες, έστω και αν δεν αποτελούν τον κανόνα της νεοελληνικής 
κοινωνίας. 

Στο πρώτο µέρος του παρόντος δοκιµίου, µετά απὀ µια σύντομη αναφορά στη 
γέννηση της λαογραφίας, παρατίθενται οι διαφορετικές θέσεις της απέναντι στο 
δημοτικό και το ρεμπέτικο τραγούδι. Στη συνέχεια, στο δεύτερο µέρος, 
εξετάζονται τα φθογγολογικά και ρυθµολογικά γνωρίσματα της δημοτικής και 
της ρεμπέτικης μουσικής, µε ιδιαίτερη αναφορά στα συνοδευτικά τους όργανα. 
Τέλος, στο τρίτο µέρος, προσεγγίζοντας τις αιτίες που οδήγησαν στη µη 
παραγωγή δημοτικών τραγουδιών, γίνεται αναφορά στις μετεξελίξεις και τα 
διάδοχα σχήµατα του δημοτικού και του ρεμπέτικου τραγουδιού, συνδέοντας τα 
υλικοτεχνικά δεδοµένα, την ἀάνοδο του τεχνολογικού επιπέδου µε τις 
παράλληλες ιδεολογικές παρεμβάσεις στην ελληνική κοινωνία, πού έπαιξαν 
καθοριστικό ρόλο στη διαµόρφωση και αποδοχήτους. 

Μουσικές επιλογές και απορρίψεις του νεοσύστατου ελληνικού κράτους 

Η γέννηση της ἐπιστήµης της λαογραφίας. 

Η λαογραφία είναι καινοφανής επιστήμη στον ευρωπαϊκό χώρο.! Η δηµιουργία 
της οφείλεται στην αναζήτηση και τη διευθέτηση της οποιασδήποτε κρίσης 
εθνικής ταυτότητας, παράγωγο των κοινωνικών και πολιτικών μεταβολών του 
Ίδου και 19ου αι. Ἠτο νεόκοπο ελληνικό κράτος η λαογραφία2 γεννήθηκε 

κατόπιν της καταλυτικής επίδρασης και τον απόηχο των θεωριών του 
Φαλμεράιερ. Έκτοτε, το χλωμό ενδιαφέρον, ξένων κυρίως ερευνητών”, για τα 
δηµοτικά τραγούδια, μετατράπηκε σε προτεραιότητα και κύριο στόχο των 
Ελλήνων ιστορικών, καθορίζοντας συγχρόνως τον χαρακτήρα τόσο των 
λαογραφικών, όσο και των ελληνικών ιστορικών σπουδών». 

Αν βέβαια µε τον όρο λαϊκό τραγούδι αντιλαμβάνεται κανείς τι είχεκατά νουο 
(οιΗτίοά ἨΠετάςτ, ο δημιουργός αυτής τῆς λέξης, τότε το αληθινό τραγούδι δεν 
υπάρχει πιά. Ὁ Χέρντερ ονόμασε τα δηµοτικά τραγούδια «τα αληθινά, 
χαρακτηριστικά τραγούδια ενός λαού» και έκανε σαφή διάκριση μεταξύ των 
τραγουδιών του δρόμου, των έντεχνων τραγουδιών και των δημοφιλών 
τραγουδιών των μµορφωμένων τάξεων. Ακόμα και αν βλέπει κανείς στο 
πραγµατικό λαϊκό τραγούδι, όπως έκανε ο Βέ]α ΒατίόΚ, µόνο τα τραγούδια της 
παράδοσης, δηλαδή εκείνα τα τραγούδια που μεταδίδονται προφορικά μεταξύ 
των λιγότερο µορφωμένων τάξεων (ειδικότερα μεταξύ των αγροτικών 
πληθυσμών σε παλαιότερες εποχές) και αν αναγνωρίσει αποκλειστικά αυτό το 
προϊόν ὡς πραγµατικό λαϊκό τραγούδι που προσαρμόζεται σε νέες µορφές, όταν 
μεταδίδεται απὀ γενιά σε γενιά, τότε πιθανώς στον σύγχρονο πολιτισμό ο όρος 
δεν ισχύειό. 

Η ελληνική λαογραφία υποδύθηκε πολλούς και διάφορους ρόλους. Καταρχήν, η 
αυτόνομη παρουσία του ελληνικού κράτους στα µάτια των δυτικών απαιτούσε 
την οπισθόδροµη αναζήτηση του «αρχαίου κλέους» µε κάθε κόστος. Στο πλαίσιο 
αυτό η λαογραφία υποδυόταν το ρόλο του «συντηρητικού οχήματος της εθνικής 


1Η δίτοµη ανθολογία του Πετάει (1774), τα λαϊκά παραμύθια των αδελφών Γκριμ ήταν 
παράγωγα των κοινωνικών και πολιτικών μεταβολών του Ίδου και 19ου αιώνα που 
γέννησαν τη λαογραφία σε παγκόσμιο επίπεδο. Ὑτην Αγγλία χροησιµοποιήθηκε ο όρος 
Ῥορμίαν ΑπηΜΙΕε5 (λαϊκές αρχαιότητες), στη Γερμανία για τον ΓίΘΠΙ γοἰκοκμπᾶε είναι η 
κοινωνική επιστήμη του γερμανικού αγροτικού πληθυσμού, που αποτελεί το µέλλον του 
Έθνους. ΒΛ. Πολίτης 1998, 48-49. 

ΣΗ λαογραφία ως λέξη είναι αρχαία ελληνική µε διαφορετική από τη σηµερινή σημασία. 
Σπους ελληνιστικούς χρόνους σήμαινε τον κεφαλικό φόρο που έπρεπε να καταβάλλουν 
οι άνδρες στην Αίγυπτο (λαογραφούμενοι οι φορολογούμενοι και λαογράφοι όσοι 
φρόντιζαν για την είσπραξή του). Βλ. σχετικά Ἡμελλος 1995, 10-12. 

5 ο Α. Πολίτης γράφει ότι τα βιβλία του Φαλμεράιερ, στα οποία υποστήριζε ότι οι 
Νεοέλληνες δεν κατάγονται απὀ τους αρχαίους, δεν διαβάστηκαν στην Ελλάδα. Βλ. 
Πολίτης 1998, 58. 

40 ΟΙαιάε Εαιτίεἰ εξέδωσε τα «Νεοελληνικά Τραγούδα» δείχνοντας στο ευρύτερο κοινό 
της Ευρώπης τα αναμφισβήτητα πνευματικά δικαιώµατα των Νεοελλήνων. Βλ. 
Δουκάτος 1970, 252. 

5 Ἡ γοητεία που θα ασκήσουν τα δηµοτικά τραγούδια στους λαογράφους δεν θα 
οφείλεται σε αισθητικές αιτίες, καθώς για ένα αιώνα θα αποτελούν τα µέσα ποδηγεσίας 
της λαογραφίας. Βλ. Λέκκας και Τζάκης 2003, 285-266. 

«Ἠορε 1968, 17. 

καθαρότητας». Από την άλλη, για µια Ελλάδα εκσυγχρονισµένη, εναρμονισµένη 
µε τη Δύση, το παρελθόν και η παράδοση είχαν δευτερεύουσα σημασία. Ἡ 
λαογραφία, σε αυτή την περίπτωση, αποτελούσε το «λάβαρο του προοδευτισμού». 
Τέλος, για να αποβληθεί η ιδέα των Δυτικών, που έβλεπαν την Ελλάδα ως 
πρώην οθωμανική επαρχία, η λαογραφία υποδύθηκε τον ορόλο της 
«αποκάθαρσης» και της «απανατόλισης»). Τα αποτελέσµατα αυτών των 
αντικρουόµενων θέσεων ήταν η ἑλληνική λαογραφία, ὡς επιστημονικός κλάδος, 
να στραφεί επιλεκτικά στον αγροτικό χώρο και σε εκείνα τα στοιχεία του 
πολιτισμικού βίου των Ελλήνων που θεωρούνταν ότι αποτύπωναν εναργέστερα 
τα ειδοποιά χαρακτηριστικά του ελληνικού έθνους. 

Η στάση των λαογράφων απέναντι στο δημοτικό τραγούδΙ. 

Οι Έλληνες υπόδουλοι, ως κοινωνική ομάδα, στο περιθώριο ενός αρνητικού 
απέναντί τους κράτους, του Οθωμανικού, στήριξαν την ομαδική τους λειτουργία 
στην παράδοσή τους. Το δημοτικό τραγούδι, εξελισσόµενο παρακολουθούσε την 
ιστορική πορεία του ελληνισμού, εκφράζοντας τις ιδιαιτερότητες της ελληνικής 
κοινωνίας, τις συνθήκες, τα γεγονότα. Στο πλαίσιο αυτό, ο Λλαογράφος 
Ζαμπέλιος θεωρούσε ότι τα δηµοτικά τραγούδια γεννήθηκαν µόλις χάθηκε η 
πολιτική ελευθερία και σκοπός τους ήταν να διαμηνύουν την ανάκτησή της. Τα 
τραγούδια, ο λαϊκός στίχος, οι κλέφτες «περί την αυτήν, ως έγγιστα, εποχήν 
θέλουσι αποσυρθεί της σκηνής, ήγουν τότε, ότε σύμπαν πολιτικώς το γένος 
αποκατασταθήσεται»ὲ Τα λόγια αυτά, εκτός από την οριοθέτηση τῆς πορείας των 
δημοτικών τραγουδιών, δηλώνουν την εθνική σκοπιμότητα χρησιµοποίησής των. 
Επιπλέον, το δηµοτικό τραγούδι µε την ποιητική αρετή του, ως ανάγκη 
πολιτιστικής φυσιογνωμίας, ως ζήτημα επιβίωσης, θα συναποτελούσε την 
αποδεικτική ζεύξη της άµεσης σχέσης µετους ένδοξους αρχαίους προγόνους. 
Άμεση εξάρτηση αποτελεί το γεγονός ότι οι μελετητές και οι συλλέκτες των 
δημοτικών τραγουδιών, ανακαλύπτοντας τη λαϊκή ποίηση, αποκτούν εθνική 
αυτοπεποίθηση και οδηγούνται σε υπερβολές. Παραβλέποντας την αυστηρά 
οργανωμένη και µονότονα επαναλαμβανόμενη µορφή του δημοτικού 
τραγουδιού, όπως άλλωστε κάθε προφορικής λογοτεχνίας, προχώρησαν στην 
τροποποίησή του. Στα βήματα του Ζαμπέλιου, ο θεμελιωτής της επιστήμης της 
λαογραφίας, ο Πολίτης και ο μαθητής του Κυριακίδης αναδηµοσίευαν δημοτικά 
τραγούδια και µε ελευθεριότητα τα νόθευαν µε σκοπό, αφενός να πλησιάζουν 
την καλαισθησία του ρομαντισμού, αφετέρου, µε όχημα τις ιδέες του 
Διαφωτισμού, να ιδεολογικοποιήσουν και να εξιδανικεύσουν την ηρωική 
Επανάσταση και την Εθνική Παλιγγενεσία”’. Το ποιητικό περιεχόµενο µε 
εκλεπτυσμένη φαντασία µεταποιείται σε ιδεολογικό, καθώς παραγεµίζεται η 
ιστορική διαδρομή µε ένδοξα κατορθώματα. Σε αυτά τα κατορθώματα οι 
αρµατολοί δεν έχουν θέση, ενώ, οι κλέφτες, εὐγλωττο παράδειγµα 
προεπαναστατικής ένοπλης αντίστασης, γίνονται «πολέμιοι των Μουσουλμάνων 


7 Λέκκας και Τζάκης 2005, 286-287. 
δΖαμπέλιος 1852, 474-475. 
ΣΛέκκας και Τζάκης 2005, 287. 

και προστάτες των Χριστιανών»!. Συγχρόνως, αποσιωπήθηκε η αλληλεπίδραση 
της ελληνικής και της τουρκικής μµουσικής!]. 

Στο επιστημονικό έργο της λαογραφίας θα προστεθούν αργότερα οι μουσικές 
καταγραφές τραγουδιών. Είναι αλήθεια ότι οἱ πρώτοι λαογράφοι διαχώρισαν το 
τρισυπόστατο και περιορίζονταν στα κείµενα. Ο Πολίτης δεν ασχολήθηκε ο ίδιος 
µε αυτήν αλλά την περιέλαβε στο διάγραµµα της λαογραφικής ύλης του!. Μόλις 
το 1930 σημειώνεται σηµαντική συμβολή στη µελέτη τῆς μουσικής του δημοτικού 
τραγουδιού και τότε άρχισαν να γίνονται οι πρώτες συστηματικές 
µουσικολογικές παρατηρήσεις. Οι μεταγενέστεροι λαογράφοι θα εξετάσουν τους 
δρόμους των τραγουδιών, µε συνέπεια να αποδειχθεί η µη καλλιτεχνική 
αυτονομία, όπως άλλωστε συμβαίνει σε οποιαδήποτε εκδήλωση λαϊκής τέχνης. 
Καθώς η παραδοσιακή μουσική δεν ήταν μονόδρομος, απὀ τους ίδιους δρόμους 
όπου διακινούνταν τα εμπορικά προϊόντα ταξίδευαν καιτα πνευματικά.ΏὈ 

Η στάση τῆς λαογραφίας στο ρεμπέτικο τραγούδ.. 

Με την αποσύνθεση του αγροτικού κοινωνικού προτύπου και τη δηµιουργία 
μεγάλων πληθυσμµιακών συγκεντρώσεων, σε ορισμένα σηµεία τῆς χώρας το 
δημοτικό τραγούδι αδυνατούσε να καταγράψει τα καινούρια προβλήµατα, να 
ικανοποιήσει τις νέες ανάγκες ψυχαγωγίας και να ενώσει τους προσερχόµενους 
κατοίκους των νέων αστικών κέντρων. Την πολυσυλλεκτικότητα των νέων 
κατοίκων της Σύρου, του Πειραιά και άλλων πόλεων µε Λιμάνι, θα εκφράσει το 
ρεμπέτικο τραγούδι. Η ασφάλεια που παρείχε ο αγροτικός χώρος σε αυτούς τους 
ανθρώπους έχει χαθεί, ώστε στα τραγούδια αυτά να κυριαρχούν και να 
εκφράζονται συναισθήµατα κοινωνικής έκπτωσης. Σε αυτό το πλαίσιο, η 
διαδικασία αναπροσδιορισμού και νέας σηµασιοδότησης των νέων μορφών 
κοινωνικής οργάνωσης, θα καταγραφεί στα ρεμπέτικα τραγούδια 
θεσμοθετώντας την ξεχωριστή ταυτότητα του «μάγκα»!». 

Ἡ ελληνική λαογραφία, είτε γιατί αποκλειστική της ενασχόληση ήταν ο 
αγροτικός χώρος, είτε γιατί το περιεχόμενό του ρεμπέτικου ήταν ασύμβατο µε 
εκείνο της κυρίαρχης ιδεολογίας, δεν ασχολήθηκε καθόλου µε το τι ήταν το 
ρεμπέτικο ή το κοινωνικό περιβάλλον που το παρήγαγε. Ακόμη και όταν, από 
ένα χρονικό σηµείο και µετά, το ρεμπέτικο τραγούδι απώθησε τις ρατσιστικές 
αστικές αντιδράσεις και καθιερώθηκε σε ευρύτερες κοινωνικές οµάδες, αυτό που 
απασχόλησε τους διανοούμενους του χώρου ήταν το τι εκπροσωπούσεῖό. 
Προέκταση του φαινομένου αποτελεί το ρεμπέτικο άλλοτε να παραπέμπει στην 


10 Τζάκης 2003, 299. 

Ἡ Οι αµανέδες περνούσαν για τούρκικοι και γι αυτό ποτέ δεν καταγράφηκαν στις 
συλλογές. ΒΛ. Μερακλής 1992, 87. 

12Ο) Εοτπιοδῖς (1958, 9), υποστήριξε ότι ο Πολίτης παραµέλησε τον χορό και τη μουσική 
στη λαογραφική του έρευνα, γιατί ήταν προσηλωµένος στην αρχαιότητα. Η0βλ. την 
αντίθετη άποψη του Μερακλή (1992, 192), σύμφωνα µε την οποία ο Πολίτης, ένα από τα 
ιδρυτικά µέλη του «Λυκείου των Ελληνίδων» άφηνετον χώρο για άλλους αρµοδίους. 

19Ἡ Μέλπω Μερλιέ στη µελέτη της έγραψε ότι µαζί µε τα σκουµπριά και τις παλαμίδες 
πήγαιναν και τα τραγούδια. Βλ. Μερακλής 1992, δ1. 

ή Τζάκης 2003, 302. 

15 Τζάκης 1999, 34-35. 

16 Τζάκης 2003, 305. 

αγνή µουσική του Τσιτσάνη και άλλοτε να αφορά στο τραγούδι που «εξυμνεί τη 
χασισοποτεία». Ὡς προς την ελληνικότητά του αλλού διαφαινόταν η ιδιομορφία 
του σε σχέση µε τη δυτική μουσική και αλλού «οργανωνόταν» η απόστασή του 
από τους ανατολίτικους ρυθμούς. Όσον αφορά στην έννοια του λαού, κάποιες 
φορές αυτός ταυτιζόταν µε την εργατική τάξη που αντιτίθεται στην αστική και 
κάποιες άλλες καθοριζόταν σε αντιδιαστολή, κυρίως, προς τον εγγράµµατο 
κόσµο και τη διανόηση”. Τέλος, το ρεμπέτικο αντίκειται στη μαρξιστική 
βουλγκάτα του ΚΚΕ περί λούμπεν προλεταριάτου, στην επιταγή της αγωνι- 
στικής συνειδητότητας!». Έτσι, έγινε αποδέκτης τῆς επίθεσης του μιλιταριστικού 
και θρησκευόµενου λαϊκισμού του Μεσοπολέμου!». 


Υλικοτεχνικές βάσεις δηµοτικής και ρεμπέτικης μουσικής 
Φθογγολογικά καιρυθµολογικά γνωρίσματα του δημοτικού τραγουδιού. 


Το δηµοτικό τραγούδι εκφράζεται µε ποιητική και μουσική τελειότητα ανώνυμης 
διεργασίας, προφορικής λαϊκής παράδοσης και αυτοσχεδιαστικής αρχής. Η 
δηµοτική μουσική είναι καταρχήν τροπική, ώστε να µην επιτρέπει στο µη 
µυηµένο να συλλάβει τις καθοριστικές ιδιαιτερότητές της, διαβάζοντας απλώς 
µια μελωδία στο πεντάγραμμο. Αυτός που θα προσπαθήσει να συνοδέψει µια 
μελωδία Θα διαπιστώσει ότι η λογική του τρόπου είναι πιο περιοριστική από 
αυτήν τῆς κλίμακας. Επιπλέον, δεν ακολουθεί τον συγκερασµό και είναι 
προσαρμοσμένη στις σύντονες διατονικές, δηλαδή στις φυσικές κλίµακες και τη 
γνωστή διαφορετικότητα των μουσικών διαστημάτων. Ώς προς τον τρόπο 
εκτέλεσης και µελωδικής σύστασης τα δηµοτικά τραγούδια είναι µονοφωνικά. 
Έχουν ως βάση µία μελωδία και τραγουδιούνται απὀ έναν ή οµάδες 
τραγουδιστών και οργανοπαικτών. 

Εξαίρεση αποτελούν ορισμένα τραγούδια της Ηπείρου2, που είναι πολυφωνικά 
και τα τραγουδούν άντρες ή γυναίκες (ή και μεικτά) δίνοντας την εντύπωση 
χορωδιακού τραγουδιού. Δεδομένου ότι η πολυφωνική µουσική Θεωρείται 
εξέλιξη τῆς µονοφωνικής, διατυπώνονται διάφορες απόψεις. Ο Ανωγειανάκης 
πιστεύει ότι ο εκσυγχρονισμός της λαϊκής μουσικής έφερε τις συγκερασµένες 
κλίμακες και την πολυφωνική τεχνική, που γενικεύεται βαθμιαία, ενώ 
παλαιότερα απαντάται µόνο στην καντάδα2!. 

Είναι γεγονός ότι η δηµοτική μουσική διατηρεί ένα µεγάλο αριθµό ρυθμών, οι 
οποίοι φαίνονται να έχουν άµεση σχέση µε τα αρχαία µετρικά σχήµατα και τον 
ποιητικό λόγο. Συντηρεί τους πατροπαράδοτους τρόπους, παρουσιάζοντας 
εκτεταμένη συνάφεια µε τον λόγο και τον χορό. 


1 Ανδριάκαινα 1999, 226. 

18 Ταναγιωτόπουλος 1996, 277. 

ῥ Τζάκης 2003, 302. 

20Ρ. Ἠπειρος, Λάκκα Πωγωνίου, µερικά μεμονωμένα χωριά της επαρχίας Κόνιτσας. Βλ. 
Καβακόπουλος 1978, 365. 

3 Ανωγειανάκης 1974, 104 και σημ.1. Ας σημειωθεί ότι η περιοχή αυτή δεν είναι ιδιαίτερα 
ανοικτή σε ξένες επιδράσεις ή εξελίξεις. Χαρακτηριστικό είναι ότι απαντάται στους 
Αλβανούς Λιάπηδες και Τόσκηδες, ενώ βορειότερα ακούγεται αποκλειστικά ο 
µονοφωνικός τρόπος. 

Φθογγολογικά και ρυθµολογικά γνωρίσματα του ρεμπέτικου τραγουδιού. 

Το οεμπέτικο τραγούδι είναι ένα δείγµα αστικής µουσικής, στο οποίο 
συγχωνεύονται ετερόκλητα στοιχεία: µελωδικά και ουθµικά στοιχεία απὀ τη 
βυζαντινή, τη δηµοτική ελληνική μουσική και απὀ το λαϊκό τραγούδι της 
Ανατολής, αρμονία δυτικοευρωπαϊκή και όργανα τουρκικά αλλά και δυτικά”. 
Αντίθετα απὀ το δημοτικό, δεν αποτελεί ποιητικό αλλά μουσικό προϊόν 
έμπνευσης ενός ατόμου και η µορφή του επιβλήθηκε µε τη μουσική 
σημειογραφία και τη δισκογραφική επιμέλεια». Ο στίχος του ρεμπέτικου 
τραγουδιού είναι γεμάτος από όρους του ρεμπέτικου λεξιλογίου. Πέρα όµως από 
τους ρεµπέτικους όρους ο στίχος καθορίζεται από τον στιχουργό, την καταγωγή 
του, τα βιώματά του και την ἐμπνευσή του, µένοντας πάντα ιδιωµατικά λαϊκός 
και έντονα καθηµερινός. Όι επιδράσεις του δημοτικού ποιήµατος, της 
αυτοσχεδιαστικής τεχνικής του στο ρεμπέτικο τραγούδι είναι ιδιαίτερα 
εμφανείς2. 

Επειδή εισαγωγές ενός υλικού, οι οποίες εκτοπίζουν αυτόματα το προηγούμενο 
υφίστανται µόνο στο φθογγολόγιο και στην αρμονία, οι τρόποι, οι ρυθμοί, 
πολλές φορές και οἱ µελωδικές φόρμες κρατούν από τη δημώδη παράδοση, όπως 
αυτή επιβιώνει στις πόλεις. Έτσι, παραμένοντας τροπική, η ρεμπέτικη μουσική 
μαρτυρεί τη σχέση τῆς µε τη δημοτική. Από την άλλη πλευρά η παρουσία της 
αρμονίας και λελογισµένης πολυφωνίας τη διαφοροποιεί από το δημοτικό. 

Τα μουσικά όργανα, ὡς συνοδοίτου δημοτικού και του ρεμπέτικου τραγουδιού. 


Αυτό που καθιερώνει την εντοπιότητα κάθε μουσικού οργάνου είναι κατ’ αρχήν 
να έχει αγαπηθεί και χρησιµοποιηθεί απὀ τον λαό της χώρας και να έχει 
κατασκευαστεί απὀ ντόπιους τεχνίτες». Είναι κοινός τόπος ότι η παραδοσιακή 
ελληνική µουσική δεν ήταν ποτέ ένας κλειστός κόσμος και ότι όλα τα όργανα 
της αρχαιοελληνικής μουσικής προὐπήρχαν αυτής, εισαγόμενα «από έξω». 

Έτσι, κατά τον εικοστό αιώνα οι οργανοπαίχτες, ακολουθώντας μουσικές 
προτιμήσεις, άρχισαν να αντικαθιστούν τα παλιά όργανα µε νέα, βιομηχανικά, 
δυτικά. Τα παραδοσιακά όργανα λαούτο, βιολί, ούτι, κανονάκι αντικαταστά- 
θηκαν στην απόδοση του ρεμπέτικου τραγουδιού από τα ευρωπαϊκά κιθάρα, 
µαντολίνο2ὀ. Άλλοι οργανοπαίχτες, αργότερα, αντικατέστησαν το οὗτι ή το 
μαντολίνο µε το μπουζούκι, το ντέφι ή το νταούλι. Οι ζουρνατζήδες χρησι- 
µοποίησαν το κλαρίνο που προσφέρει περισσότερες μουσικές δυνατότητες. Τη 
θέση του στο χώρο του ρεμπέτικου κέρδισε και το ακορντεόν. Ακόμα η 
παραδοσιακή ορχήστρα, η «ζυγιά», δίνει τη θέση της στην «κομπανία» µε τα 
κουρδισµένα συγκερασµένα όργανα. 


2 Ανωγειανάκης 1995, 190. 

35 Ανωγειανάκης 1995, 186-187. 

3 Το δηµοτικό τραγούδι: Σαν πας Μαλάμω για νερό στο στόµα του Βαμβακάρη γίνεται 
Σαν πας Μαρίτσα για νερό. 

25 Ανωγειανάκης 1995, 195. 

5 Δραγούμης, Λέκκας και Τυροβολά 2008, 928. 

Στην Ἠπειρο ο όρος χρησιµοποιείται ακόµη και σήµερα. Βλ. Καρακάσης 1970, 197. 

Απότο δημοτικό στο ρεμπέτικο και τα διάδοχα σχήµατά τους 
Αλλοιώσεις στο δημοτικό τραγούδΙ. 


Αποτελεί αλήθεια καθολικού κύρους ότι η δημοτική μουσική, ως καίριο στοιχείο 
πολιτισμού µιας κοινωνίας, μετασχηματίζεται, µεταλλάσσεται και εξελίσσεται 
όπως αυτή. Ο μετασχηματισμός της ελληνικής κοινωνίας απὀ αγροτική σε 
αστική και η αλματώδης ανάπτυξη τῆς τεχνολογίας ευνόησαν την εισβολή 
προτύπων ζωής, αισθητικής, συνηθειών από τις πλέον ανεπτυγμένες χώρες2ὲ. 
Επιπλέον, η εμφάνιση της δισκογραφίας, εισβάλλοντας στη διαδικασία διάδοσης 
του δημοτικού τραγουδιού, απέτρεψε τη συνεχή επεξεργασία µορφής και 
περιεχοµένου, οδηγώντας το στην τυποποίηση”. 

Το τελειωτικό χτύπημα επήλθε µε επεμβάσεις στις υλικοτεχνικές βάσεις ὡς 
«πρόσθετη επιλογή». Ο «εκσυγχρονισμός» παγιώθηκε µε τη δωδεκάφθογγη 
σύγκρασηξ, ώσπου παύει να µιλά κανείς για δημοτική μουσική και καταλήγεινα 
προσδιορίζει τα υβρίδιά της. 

Ἡ ερμηνεία του φαινομένου Θα ήταν ελλιπής χωρίς την αναφορά στους 
«ταλαντούχους» μουσικούς που προσκαλούνται απὀ την κοινότητα για τις 
γιορτές ή τα πανηγύριαξ. Όι «γύφτοι μουσικοῦ, εκτός απὀ μεταφορείς 
πολιτισμικού ρευστού και διαµορφωτές πολιτισμού από τη µία περιοχή στην 
άλλη, ίσως τελικά να µετουσίωσαν και μετέτρεψαν το δημοτικό τραγούδι σε 
αστικολαϊκό. 


Επακόλουθο στις αρχές του 20ού αιώνα κάτω από την ιδεολογική επικράτηση 
του δημοτικισμού, αλλά και την αφομοίωση της αθηναϊκής καντάδας, ήταν να 
παρουσιάζεται το «αθηναϊκό» τραγούδι, απὀό λαϊκούς μουσικούς (Εβραίους, 
ΑομένΏδες, Έλληνες της Ανατολής») στο οποίο διακρίνουμε, μεταξύ άλλων, 
στοιχεία δημοτικού και ρεμπέτικου.Ώ Βέβαια στην περίπτωση των Ελλήνων της 
Μ. Ασίας το ζήτημα είναι πολυπλοκότερο. Το πλαίσιο εκεί είναι κοσμοπολίτικο, 
όχι µόνο στο κέντρο της Σμύρνης, αλλά και στους άλλους οικισμούς της πόλης, 
στα λιμάνια καισε άλλες πόλεις των ακτών της Μικρασίας και τα κοντινά νησιά. 
Στο σύνολότους αποτελούν τον πολιτιστικό και μουσικό κόσµο του Αιγαίου, όσο 
και το εσωτερικό της γης. Από τον δέκατο όγδοο αιώνα, και ακόµη περισσότερο 
µε τους σιδηροδρόµους στα τέλη του δέκατου ένατου αιώνα, το εμπόριο και οι 
μετακινήσεις πληθυσμών συγκέντρωσαν τα αστικά κέντρα και την ύπαιθρο, τις 
πόλεις τῆς πόλης και το εσωτερικό. Στις αρχές του εικοστού αιώνα το Σαλιχλί, η 
Μενεµένη, η Πέργαμος δεν είναι απομονωμένα κέντρα, αν και κυριαρχεί η 
πρωτοκαθεδρία της Σμύρνης, αλλά τόποι συνάντησης διαφόρων πολιτιστικών 
επιρροών. Ανάµεσάτους, οι μουσικές επιρροές καθιστούν αυτόν τον γεωγραφικό 
χώρο ένα πραγµατικό συνονθύλευμα, όπου η βυζαντινή, η αραβοπερσική, η 


235 Εδώ, γίνεται αναφορά στην μπάντα απὀ ξένους μουσικούς (1825), το ευρωπαϊκό όνειρο 
στη θεατρική σκηνή, την επτανησιακή καντάδα, τον θίασο του ιταλικού µελοδράµατος 
κ.ά. Βλ. Τσάµπρας 2005, 424-425. 

2 Αμαργιανάκης 1999, 104. 

80 Λέκκας και Τζάκης 2003, 287-288. 

3 Δραγούμης και Λέκκας 2003, 155. 

32 Τσάμπρας 2005, 430. 

35 Οι Δραγούμης, Λέκκας και Τυροβολά (2005, 316), φέρουν ως παράδειγµα το ανώνυμο 
τραγούδι «Γελεκάκυ, απαριθµώντας τα παράταιρα στοιχεία του. 

οθωμανική και η βαλκανική μουσική αναμειγνύονται µε εκείνη της ηπειρωτικής 
Ελλάδαςδ'. 

Ἱστορική και κοινωνική επισκόπηση του νεοελληνικού τραγουδιού (υβρίδια, 
διάδοχα σχήματα, µετεξελίδεις). 

Ἡ ελληνική αστικολαϊκή µουσική για ενάμιση σχεδόν αιώνα δέχθηκε 
αλληλεπιδράσεις απὀ άλλα εθνικά μουσικά μορφώματα, µε αποτέλεσµα σήµερα 
να δυσκολευόµαστε να διακρίνουμε ως δρόμους της σύνθεσής τῆς τα µακάμµια 
των Αράβων µετις κλίµακες των Βυζαντινών ή του Πυθαγόρα. 

Οι πόλεις αποτελούν τις κυψέλες της λαϊκής μουσικής δραστηριότητας. Σε αυτές, 
µια ανένταχτη μερίδα ανθρώπων, οι «μάγκες», δημιουργώντας έναν τρόπο 
αντίδρασης, εκφράζονται µέσα από το ρεμπέτικο τραγούδι. Ἀτην πρώτη περίοδο 
του ρεμπέτικου αυτός ο ιδιαίτερος κώδικας αξιών και ηθικής» αποδίδεται µε 
ανώνυμες δημιουργίες, προφορικά, σε περιορισμένο ακροατήριο, µε αυτο- 
σχέδιους στίχους που συνοδεύονται από ούὗτι, βιολί και ιδιόφωνα κρουστάδὀ. 

Ἡ φωνογραφία (1908δ), οι πρώτοι ελληνικοί δίσκοι (1931) επηρεάζουν τη 
διαµόρφωση της τραγουδιστικής πραγματικότητας. Στον ελληνικό αστικό 
πληθυσμό προστίθεται ο µικρασιατικός (1922), καθορίζοντας τη σύζευξη του 
σµυρναίικου µε το ρεμπέτικο. Αυτό έχει ὡς συνέπεια το ρεμπέτικο να γίνει 
ευρύτερα αποδεκτό και να περάσει στην περίοδο της επώνυµης πλέον 
δημιουργίας του. Ο Σμυρνιός δημιουργός Π. Τούντας µε την ανάληψη της 
διεύθυνσης δισκογραφικής εταιρίας επέβαλε ρεμπέτικους ήχους”. Με την είσοδό 
του ρεμπέτικου στη δισκογραφία η θεματολογία των τραγουδιών διευρύνθηκε, 
υποχώρησε η αργκό και η ορχήστρα εμπλουτίστηκε, πέρα από το μπουζούκι και 
τον μπαγλαμά, µετα σάζια, τους ταμπουράδες, το βιολί, το ούτι, το κανονάκι. 

Ἡ πρώτη ορχήστρα µε μπουζούκια σχηµατοποιήθηκε απὀ την «Τετράδα του 
Πειραιά», οι οποίοι σε σύντομο χρονικό διάστηµα προσθέτοντας ιδιότυπα 
στοιχεία στο τραγούδι τους το διαφοροποίησαν απὀ τα προηγούμενα. Στο 
πειραιώτικο ρεμπέτικο καταργείται το µελισµατικό πρότερο ύφος, η εκφορά 
γίνεται αυστηρή και κοφτή, µε τη μονομερή ηχητική επικράτηση της «πενιάς». 
Ύπογραμμίζεται ότι, ενώ θέλγει τους πρόσφυγες, ταυτόχρονα αποκόπτεται από 
ύφη ανατολίτικα, µε αποτέλεσµα να Λειτουργεί διµερώς ως συμβολική 
ταυτότητα και αντιταυτότητα στους αυτόχθονες και ετερόχθονες Έλληνες». Σε 
εκείνη τη στιγµή που αναφάνηκαν τα νέα κοινωνικά δεδοµένα, ο Βαμβακάρης 
παρέμεινε προσκολλημένος στην ιδιότυπη μουσική του. Το ρήγμα της 
κοινωνικής και πολιτισμικής απομόνωσης εντέλει υπερκέρασε το «υπόδειγμα 
Τσιτσάνη». 


Ο Β. Τσιτσάνης είναι ο λαϊκός δημιουργός, ο οποίος υιοθετώντας επιµέρους 
στοιχεία του πειραιώτικου και σµυρναίικου τραγουδιού, διαμόρφωσε ένα 
προσωπικό ύφος µε σουρεαλιστικά, φανταστικά, κανταδόρικα στοιχεία. Οι 
εργατικοί πληθυσμοί, τα πολυάριθµα µικροαστικά στρώματα, που οδηγούνται 


32ΝαΖΙορΊοι 2021, 1. 

5 «Κουτσαβακισµός και νόμοι τῆς πιάτσας», Βλ. Δραγούμης, Λέκκας και Τυροβολά 2005, 
326. 

86 Στο ίδιο, 216. 

7 Τσάμπρας 2003, 4553. 

36 Λραγούμῆς, Λέκκας και Τυροβολά 2003, 320. 

στην προλεταριοποίηση, αποτελούν το νέο κοινωνικό σύνολο που υποστηρίζει 
αυτό το λαϊκό τραγούδι. Η Θεματολογία του διευρύνεται περιλαμβάνοντας τη 
μετανάστευση, τις συνθήκες της εργατικής ζωής, τον πόνο, την αδικία, τα 
βάσανα της µάνας και την κοινωνική ανισότητα. Όμως τα τραγούδια αυτά δεν 
μπόρεσαν ποτέ να γίνουν ένας αποδεκτός κοινός τόπος για τους κομμουνιστέςῦ”. 
Είναι αλήθεια ότιη ευρεία αποδοχή τους από τον λαϊκό πληθυσμό ισοδυναμεί µε 
την κατάρρευση της επίσηµης γραμμής του κόμματος για το ρεμπέτικο και το 
λαϊκό και σχετίζεται ιστορικά µε την ήτα του αριστερού κινήματος”. 

Ἡ µορφή και το περιεχόµενο των τραγουδιών καθορίζεται πλέον από τη ζήτηση. 
Έτσι υφίσταται επώνυμος δημιουργός, διάδοση µέσω δίσκων, μαζική 
τυποποιημένη παραγωγή, παραχάραξη και αποκοπή απὀ τις ιδιαίτερες 
πολιτισμικές και ταξικές ρίζες. Κατά τη δεκαετία του ’390 στην ευρωπαϊκή 
επιρροή προστίθεται η Αμερικανική και αρχίζει να αποκτά µεγάλη απήχηση ένα 
είδος τραγουδιού, το οποίο έλκει στοιχεία απὀ το δημοτικό. Όι στίχοι του µε 
«χωριάτικες αναφορές» παραπέµπουν µε σκωπτική διάθεση σε αυτό που 
αποδίδεται µε όργανα ελαφράς ορχήστρας. Πρόκειται για το αρχοντορεµπέτικο, 
που στηριζόµενο σε ουθµολογικά θεµατολογικά στοιχεία του λαϊκού, τα 
μεταφέρει στις συνήθειες του κοινού του ελαφρού τραγουδιού΄.. 


Το 1955 το είδος του ρεμπέτικου τραγουδιού έχει εκπνεύσει, όπως και οι 
κοινωνικές συνθήκες που το δημιούργησαν”. Το λαϊκό τραγούδι προσεταιρίζεται 
τα όργανα, τους ρυθμούς του νέου κοινού του, φυσικά και τα προβλήματά του 
στη θεματολογία του (ανατολίτικος άνεμος, επιβοηθούµενος απὀ τον κινηµα- 
τογράφο). Στη δεκαετία του ’60 µε τη νεότερη μετανάστευση των Ελλήνων στις 
φάμπρικες της Γερμανίας και αλλού δημιουργείται ένας καινούριος κύκλος 
τραγουδιών, των οποίων τη φυσιογνωμία θα εκφράσει το παράπονο τῆς φωνής 
του Καζαντζίδη. 

Στη δικτατορία συνεχίζεται η µελοδραματική διάθεση και ο ανατολίτικος 
απόηχος, ενώ ως νέο στοιχείο Θεωρείται η «κοσμικοποίηση»Σ. Ανώδυνα 
τραγουδάκια παθιασµένου χαρακτήρα, των οποίων η ἐµπορική σκοπιμότητα θα 
καθιερώσει το αποκαλούμενο σἱ{ 5γ5ίΕΠΙ. Με τη μετάδοση των µέσων μαζικής 
επικοινωνίας το τραγούδι στερήθηκε την ενσυνείδητη ακρόασή του και έγινε 
ηχητικό φόντο για οποιαδήποτε ασχολία ή περιβάλλον. Αντίδραση στις 
σκοτεινές προοπτικές τῆς μουσικής ήταν η κίνηση επανόδου στις πρωτότυπες 
ρίζες της λαϊκής κουλτούρας απὀ νέους συνθέτες, τον Χατζηδάκη και τον 
Θεοδωράκη. Βασικά ο Θεοδωράκης στηριζόμενος στις σπουδές του στα δυτικά 
μουσικά πρότυπα, όσο και στα ακούσματά του από τη βυζαντινή υµνωδία, το 
δηµοτικό και το λαϊκό τραγούδι, τα συνένωσε και διατήρησε ατόφια τα 


Φ Ιδεολογικές ανασκευές εμφανίζουν µια ολότελα αναληθή ταύτιση του λαϊκού µε την 
επίσηµη Αριστερά από το μεσοπόλεμο! Βλ. Γεωργιάδης 1995, 30, 128. 

4 Παναγιωτόπουλος 1996, 277. 

4 Τσάμπρας 2003, 4459. 

4 Σύμφωνα µε τον Ἱσάμπρα (2003, 450) ακόµη και ο γενάρχης του πειραιώτικου 
ρεμπέτικου, ο Βαμβακάρης, περιφερόταν στις ταβέρνες (σφουγγάρα) έως ότου γίνει 
αντικείµενο µελέτης απὀ διανοούμενους. Βλ. Τσάμπρας 20053, 4950. Για τη σχετική 
αφήγηση για τη σφουγγάρα απὀ τον γιο του Μάρκου, τον Στέλιο Βαμβακάρη βλ. 
Τσιλιμίδης 2005, 63. 

ϱ Τσάμπρας 20093, 451. 

κατακτηµένα εδάφη του Λαϊκού τραγουδιού χωρίς να σπάσει την ενότητα 
ανάμεσα στο παλιό και στο καινούριο. Το λαϊκογενές τραγούδι του το ονομάζει 
έντεχνο, λόγωτης µελοποίησης ποιημάτων”. 

Ο Χατζιδάκις βασίστηκε στο πνεύμα, το ήθος του λαϊκού τραγουδιού και 
προχώρησε σε δικές του αναζητήσεις. Έτσι, τα μορφολογικά στοιχεία (ρυθμός, 
μελωδία, χαρακτηριστική τεχνική των οργάνων, ύφος) του λαϊκού τραγουδιού 
έγιναν οι βάσεις στις οποίες προστέθηκαν τα νέα. Το τραγούδι πλέον απόκτησε 
θεωρητική στάση µε τη μελοποίηση, το υψηλό μουσικό ανάστηµα της δύσης, 
αισθητικές κατακτήσεις του ποιητικού µας λόγου, δυνατότητες µε τεράστιες 
εκπολιτιστικές διαστάσεις, αισθητικής αρτιότητας όσο και ιδεολογικού προβλη- 
ματισμού”Ά. 

Παρά το σηµαντικό έργο που έχει παραχθεί τα εικοσιπέντε µεταπολιτευτικά 
χρόνια, η οικονομική πολιτική των δισκογραφικών εταιριών έχει οδηγήσει το 
λαϊκό τραγούδι σε αδιέξοδο, που αδιαλείπτως τροφοδοτείται απὀ τα µέσα 
μαζικής επικοινωνίας, οδηγώντας το στη συμφέρουσα «κατάτμηση της αγοράς». 
Σε όλη αυτή την περίοδο µέχρι και σήµερα οδηγηθήκαµε στον πολιτιστικό 
κατακερµατισµό του κοινωνικού σώματος, µε απρόβλεπτες συνέπειες στη 
συνοχή τῆς κοινωνίαςΜὸ. 


Συμπεράσματα 

Εκείνο που καθόρισε την εξέλιξη της νεοελληνικής μουσικής ήταν οι ιδεολογίες 
που έπρεπε να επιβληθούν, ώστε να δημιουργηθεί η νεοελληνική ταυτότητα 
µέσα σε παραδεκτά πλαίσια διεθνών αλλά και εσωτερικών συγκυριακών 
στοιχείων. Η Λαογραφία, ενώ συνέδεσε τα δηµοτικά τραγούδια µε τη βάση της 
εθνικής ιδεολογίας του ελληνικού κράτους, αγνόησε τα ρεμπέτικα, γιατί 
δήλωναν τις ασυνέχειες στην κοινωνική οργάνωση, μνηµόνευαν κοινωνικά 
ρήγματα και σήµαιναν κοινωνικούς αποκλεισμούς, όψεις µιας ιστορικο- 
κοινωνικής διαδικασίας. 


Το παραδοσιακό µε το ρεμπέτικο διαπλέκονται σε ασύμβατα υλικοτεχνικά 
γνωρίσματα ως προς την κλίμακα, τη μελωδική σύλληψη, την αρχιτεκτονική 
δοµή και το φθογγολόγιο και συμβατά ως προς τον ρυθμό, δημιουργώντας µια 
πάγια αντίσταση στον εκσυγχρονισμό. 

Καταληκτικά, τα νέα απλουστευμένα κοινωνικά δεδοµένα ήταν αυτά που 
στέρησαν τη λειτουργικότητα των δημοτικών τραγουδιών και την εκφραστική 
πορεία των ρεμπέτικων, οδηγώντας τα σε επαναλαμβανόμενες πειστικές ή µη 
αναβιώσεις τους. Τα υβρίδιά τους: το λαϊκό και το λόγιο τραγούδι εκφράζουν τον 
πολιτισμικό δυισµό αυτόν που υπήρχε και υπάρχει σε κάθε κοινωνία. 

